
BASHKIA KORÇË
	                    
Nr. _______ Prot                                                                                                     Korçë, më        /10/ 2026
 
FTESË PËR PJESËMARRJE

Bashkia Korçë në kuadër të projektit “AI challenge Korca -hacathon I talenteve” fton operatorët e interesuar të paraqesin ofertat e tyre për realizimin e këtij projekti që do të zhvillohet në periudhën :    
· 2 (dy) muaj nga data e lidhjes se kontrates.    

[bookmark: _Hlk203553809]Fondi limit i procedurës është 1 350 000 (një milion e treqind e pesëdhjetë mijë) lekë pa tvsh.   
-Afati i fundit për dorëzimin e ofertave është data 13.10.2026 ora 12:00 në adresën: Zyra e Protokoll-Arkivit, Bashkia Korçë. 
-Ofertat e paraqitura mbas këtij afati do të refuzohen.
-Ofertat do të hapen nga komisioni në datën 13.10.2026 ora 14:00, Bashkia Korçë. 
-Kriteret e përzgjedhjes së fituesit: oferta me e ulet e kualifikuar .

Jeni të lutur të paraqisni ofertën tuaj për këtë objekt me këto të dhëna:

Objekti: Organizim/Menaxhim “AI challenge Korca -hacathon I talenteve”
	Nr.
	Pershkrimi sherbimeve/mallrave/pune
	Njësia 
	Sasia
	Çmimi 
	Vlera (pa tvsh)

	
1


	Shërbim për organizimin dhe realizimin e Hacathon-it “AI Challenge Korça”, për zhvillimin e ideve dhe zgjidhjeve innovative për nevojat dhe sfidat e Bashkisë Korçë

	herë
	1
	

	


	
	SHUMA  PA TVSH  (LEKË)
	
	
	
	

	
	t.v.sh. 20%
	
	
	
	

	
	TOTALI  ME TVSH (LEKË) 
	
	
	
	



Qëllimi: Projekti “Hackathon i Talenteve – AI Challenge Korça” është një iniciativë që synon të angazhojë të rinjtë, studentët dhe profesionistët në adresimin e sfidave konkrete të identifikuara nga Bashkia Korçë, përmes ideve dhe zgjidhjeve inovative.
Aktiviteti do të përfshijë identifikimin dhe prezantimin e sfidave të Bashkisë Korçë, workshop-e përgatitore, zhvillimin e hackathon-it, mentorim profesional dhe prezantimin final të zgjidhjeve të propozuara.
Projekti synon të forcojë bashkëpunimin ndërmjet Bashkisë Korçë, institucioneve arsimore dhe komunitetit të inovacionit, duke nxitur zhvillimin e ideve që mund të kontribuojnë në përmirësimin e shërbimeve dhe adresimin e nevojave të qytetit.
 
[bookmark: _Hlk213143631]I. KUSHTET E PËRGJITHSHME: 
1.    Ofertuesi duhet të paraqesë: 
1.Formulari i ofertës.
2.Projekt për realizimin e projektit ku të përshkruhet mënyra e organizimit dhe realizimit të tyre.
3.Ekstrakt të regjistrit tregëtar lëshuar nga QKB. Në rastin e një organizate jofitimprurëse duhet të dorëzohet Vertetimi i regjistrimit nga Gjykata dhe Certifikata e regjistrimit.
 4. CV-në  shoqërisë/OJF-së. 
 5. CV-në e stafit të shoqërisë/OJF-së 
 6.  Deklaratë mbi konfliktin e interesit,sipas formatit bashkëlidhur.
 7.  Deklaratë mbi përmbushjen e specifikimeve teknike,sipas formatit bashkëlidhur.
 8.  Deklaratë për zbatimin e dispozitave ligjore në marrëdhëniet e punës, sipas formatit bashkëlidhur.
II. KRITERET E VECANTA TE PRANIMIT:  

1. Operatori Fitues në këtë thirrje duhet të plotësojë kriteret e mëposhtme:
1. Operatori Ekonomik duhet të paraqesë dëshmi për shërbimet e mëparshme të ngjashme, të kryera gjatë 3 viteve të fundit nga data e shpalljes të njoftimit të kontratë, në një vlerë jo më të vogël se 20 % të vlerës së fondit limit të kësaj kontrate.
Për të vëretuar përvojën e mëparshme të ngjashme, operatorët ekonomikë duhet të paraqesin dëshmitë e mëposhtme:
1. Për përvojën e mëparshme të realizuar në sektorin publik, operatori ekonomik duhet të paraqesë vërtetime të lëshuara nga një ent publik për përmbushjen me sukses së kontratës, ku të shënohet vlera, afati i përfundimit të kontratës, ose faturave tatimore të shitjes, të plotësuara sipas kërkesaveë të legjislacionit në fuqi, ku shënohen datat, shumat dhe shërbimet e realizuara.
1. Për përvojën e mëparshme të realizuar me sektorin privat, operatori ekonomik duhet të paraqesë fatura tatimore të shitjes, të plotësuara sipas kërksave të legjislacionit në fuqi, dhe të deklaruara në organet tatimore, ku shënohen datat, shumat dhe shërbimet e realizuara.

2. Operatori duhet të angazhojë të paktën 2 ekspertë, te cilet duhet te figurojne ne listpagesat e 
shoqerise per 2 muajt e fundit nga data e shpalljes se njoftimit, me profilet e mëposhtme:
· Dy (2) ekspertë në Informatikë, TIK, Shkenca Kompjuterike, Inxhinieri Softuerike ose fusha të ngjashme, të cilët do të ofrojnë mentorim teknik për zhvillimin e ideve, zgjidhjeve dhe prototipeve 
Dokumentacioni që duhet të paraqitet:
1. CV e ekspertit me përshkrim të detajuar të eksperiencës profesionale dhe/ose listë projektesh/trajnimesh të realizuara.
2. Kopje diplomash, certifikatash profesionale ose dëshmish trajnimi për programet sipas objektit te prokurimit.
3. Listpagesen e 2 muajve te fundit ku te figurojne ekspertet e deklaruar.
SPECIFIKIMET TEKNIKE (TERMAT E REFERENCES)
Projekti “Hackathon i Talenteve – AI Challenge Korça” është një iniciativë që synon të angazhojë të rinjtë, studentët dhe profesionistët në adresimin e sfidave konkrete të identifikuara nga Bashkia Korçë, përmes ideve dhe zgjidhjeve inovative.
Aktiviteti do të përfshijë identifikimin dhe prezantimin e sfidave të Bashkisë Korçë, workshop-e përgatitore, zhvillimin e hackathon-it, mentorim profesional dhe prezantimin final të zgjidhjeve të propozuara.
Projekti synon të forcojë bashkëpunimin ndërmjet Bashkisë Korçë, institucioneve arsimore dhe komunitetit të inovacionit, duke nxitur zhvillimin e ideve që mund të kontribuojnë në përmirësimin e shërbimeve dhe adresimin e nevojave të qytetit.

TERMAT E REFERENCES
1. Eksperienca në organizimin e eventeve teknologjike dhe inovative
Operatori duhet të ketë eksperiencë në ofrimin e shërbimeve profesionale në fushën e inovacionit, 
teknologjisë, edukimit digjital, zhvillimit të aftësive dhe organizimit të aktiviteteve me të rinj, studentë 
dhe profesionistë.

2. Eksperienca në organizimin e hackathoneve, bootcamps dhe workshop-eve
Operatori duhet të ketë eksperiencë të dëshmuar në organizimin e hackathoneve, bootcamps, workshop-eve 
ose aktiviteteve të ngjashme në fushën e teknologjisë dhe inovacionit, duke përfshirë menaxhimin e ekipeve, mentorimin dhe zhvillimin e ideve inovative.



3. Kapaciteti për menaxhim projektesh
Operatori duhet të ketë kapacitetet profesionale dhe organizative për hartimin dhe zbatimin e planit operacional dhe logjistik të aktivitetit, duke përfshirë fazën përgatitore, zhvillimin e hackathon-it, mentorimin, prezantimin final dhe raportimin.

4. Angazhimi i mentorëve dhe ekspertëve
Operatori duhet të angazhojë të paktën dy (2) ekspertë me profilet e mëposhtme:
· Dy (2) ekspertë në Informatikë, TIK, Shkenca Kompjuterike, Inxhinieri Softuerike ose fusha të ngjashme, 
të cilët do të ofrojnë mentorim teknik për zhvillimin e ideve, zgjidhjeve dhe prototipeve. 

5. Kapaciteti për trajnime dhe workshop-e para hackathon-it
Operatori duhet të organizojë sesione përgatitore dhe workshop-e praktike për pjesëmarrësit, të fokusuara në:
· identifikimin dhe analizimin e problemeve; 
· zhvillimin e ideve; 
· ndërtimin e ekipeve; 
· prototipimin; 
· përdorimin e teknologjisë dhe mjeteve digjitale; 
· aftësitë e prezantimit dhe pitching. 
6. Menaxhimi i pjesëmarrësve dhe ekipeve
Operatori duhet të menaxhojë procesin e aplikimit dhe përzgjedhjes së pjesëmarrësve, formimin e ekipeve dhe koordinimin e tyre gjatë gjithë aktivitetit, duke garantuar përfshirjen e profileve të ndryshme akademike dhe profesionale. 
Operatori duhet të garantojë përfshirjen e një minimumi prej pesëmbëdhjetë (15) të rinjve, të cilët do të angazhohen në mënyrë aktive gjatë fazave të përgatitjes, zhvillimit të ideve, mentorimit dhe prezantimit final të hackathon-it.
Në kuadër të aktivitetit, Bashkia Korçë do të përcaktojë dhe do t’i vërë në dispozicion operatorit ekonomik të paktën tre (3) sfida/shërbime konkrete, të cilat do të shërbejnë si bazë për zhvillimin e ideve dhe zgjidhjeve nga pjesëmarrësit. Operatori do të jetë përgjegjës për prezantimin e sfidave tek pjesëmarrësit, strukturimin e procesit të punës dhe asistimin e ekipeve në zhvillimin e zgjidhjeve përkatëse.

7. Bashkëpunimi me Universitetin dhe institucionet arsimore
Operatori duhet të bashkëpunojë me Universitetin “Fan S. Noli” dhe, sipas nevojës, me institucione të tjera 
arsimore, për përfshirjen e studentëve, ekspertëve dhe mentorëve në aktivitet.

8. Promovimi dhe komunikimi i aktivitetit
Operatori duhet të sigurojë promovimin e aktivitetit dhe thirrjes për pjesëmarrje në kanalet e përshtatshme të komunikimit, si dhe përgatitjen e materialeve informuese dhe promovuese.

9. Mentorimi gjatë zhvillimit të hackathon-it
Operatori duhet të garantojë mentorim profesional gjatë gjithë fazës së zhvillimit të ideve, duke asistuar ekipet në analizimin e problemit, zhvillimin e zgjidhjes, prototipimin dhe përgatitjen e prezantimit final.

10. Prezantimi dhe vlerësimi i zgjidhjeve
Operatori duhet të organizojë prezantimin final të zgjidhjeve dhe të propozojë një metodologji të qartë vlerësimi, bazuar në inovacionin, realizueshmërinë, ndikimin, qëndrueshmërinë dhe mundësinë e zbatimit.

11. Raportimi dhe dokumentimi
Operatori duhet të dokumentojë të gjitha fazat e aktivitetit, duke përfshirë workshop-et, mentorimin, zhvillimin e hackathon-it, rezultatet dhe prezantimin final.

12. Komunikimi dhe koordinimi me Bashkinë Korçë
Operatori ekonomik duhet të jetë në komunikim dhe koordinim të vazhdueshëm me personat përgjegjës pranë Bashkisë Korçë, veçanërisht me Sektorin e Teknologjisë së Informacionit, gjatë gjithë periudhës së përgatitjes 
dhe realizimit të hackathon-it. Operatori duhet të koordinojë paraprakisht programin dhe aktivitetet.

13. Kohëzgjatja e shërbimit
Shërbimi do të realizohet brenda një periudhe prej dy (2) muajsh, duke filluar nga data e përcaktuar në kontratë. Gjatë kësaj periudhe operatori ekonomik do të jetë përgjegjës për të gjitha fazat e projektit, duke përfshirë 
përgatitjen dhe koordinimin, zhvillimin e aktiviteteve, komunikimin me Bashkinë Korçë dhe palët e përfshira, realizimin e aktivitetit, si dhe dorëzimin e produkteve dhe raportit përfundimtar.

II. Afati i shërbimit :  2 (dy) muaj nga data e lidhjes se kontrates 
[bookmark: _Hlk203216934]Afati i kontratës që do të lidhet me operatorin fitues do të jetë i vlefshëm 2 (dy) muaj. Ky afat është përcaktuar për të siguruar zbatimin dhe përfundimin e shërbimeve objekt kontrate brenda të njëjtit vit buxhetor, duke respektuar parimet e planifikimit dhe ekzekutimit të buxhetit sipas legjislacionit financiar në fuqi.

Kontrata do të përcaktojë çmimin dhe do të përcaktojë operatorin fitues. Rimbursimi nga Bashkia Korçë do të kryhet në mënyrë të plotë, pas përfundimit të kontratës, në përputhje me dispozitat e kontratës dhe dokumentacionin mbështetës të miratuar.

KOMISIONI


 
  Ad.: L.12, Blv.”Shën Gjergji”, Nr.12, Korçë, K.P. 7001, Tel./Fax +35582243353, email: info@bashkiakorce.gov.al	 

